
Education at a Glance on OECDn vuosittain julkaisema koulutuksen indikaattoriraportti. Education at a Glancessa on joka vuosi eri teema, joka näkyy erityisesti sen johdannossa ja jonkin verran uusina indikaattoreina.
Vuoden 2019 raportin teemana on korkea-asteen koulutus. Tarkastelussa on muun muassa korkeakoulutettujen määrä, työllistyminen, ansiotaso, korkeakoulujen sisäänotto sekä korkeakoulutettujen tausta ja sen vaikutus tutkinnon suorittamiseen. 
Tähän muistioon on koottu Suomena kannalta relevantit teemat ja indikaattorit ja erityisesti sellaiset, joiden tulokset voivat toimia kehittämisen pohjana. 




[bookmark: _Toc18922779]Fokuksessa korkea-asteen koulutus

[bookmark: _Toc18922780]Suomi erottuu vertailussa STEM-alan voimakkaan segregoitumisen takia 
Vuonna 2017 OECD-maissa ja Suomessa uusista alempaa korkeakoulututkintoa suorittavissa opiskelijoista naisten osuus oli miehiä suurempi, 54 prosenttia. STEM-aloilla eli luonnontieteiden, teknologian, insinööritieteiden ja matematiikan aloilla, OECD-maissa keskimäärin vain 30 prosenttia uusista opiskelijoista oli naisia. Suomessa osuus oli vielä alhaisempi, vain 22 prosenttia. Naapurimaissamme osuus on yli OECD-maiden keskiarvon.  
Sosiaali- ja terveysalalla puolestaan naisia oli alempien korkeakoulututkintojen uusissa opiskelijoissa OECD-maissa keskimäärin 77 prosenttia ja Suomessa 83 prosenttia. Kaikissa Pohjoismaissa naisten osuus oli korkeampi kuin muissa OECD-maissa keskimäärin. Virossa jopa 90 prosenttia sosiaali- ja terveysalan uusista opiskelijoista oli naisia. 
Kolmesta vertailluista alasta liiketalouden, hallinnon ja oikeustieteen koulutusalalle naiset ja miehet jakautuivat tasaisimmin. Siinä alempaan korkeakoulututkintoon johtavassa koulutuksessa naisten osuus oli OECD-maissa keskimäärin 54 prosenttia ja Suomessa 52 prosenttia.  

Naisten osuus (%) uusissa alempaa korkeakoulututkintoa suorittavissa opiskelijoissa kolmella koulutusalalla, 2017. Lähde: Taulukko B4.2. https://doi.org/10.1787/888933978132




[bookmark: _Toc18922781]Tohtorin tutkinnon suorittaneista Suomessa naisia yli puolet STEM-aloilla

Keskimäärin OECD-maissa tohtorintutkintotasolla naisten osuus STEM-aloilla[footnoteRef:1] väheni ylempien korkeakoulututkintojen 54 prosentista 46 prosenttiin tohtorintutkintotasolla. Suomessa tilanne oli päinvastainen. Naisia valmistui STEM aloilta 52 prosenttia ylemmissä korkeakoulututkinnoissa, kun taas tohtorintutkintotasolla heitä valmistui 53 prosenttia. Joissakin maissa ero sukupuolten välillä oli vuonna 2017 hyvin suuri. Tohtorin tutkinnon suorittaneista 60 prosenttia Islannissa ja Latviassa oli naisia, alle 40 prosenttia Kiinassa, Indonesiassa, Japanissa, Koreassa ja Saudi Arabiassa.   [1:   Tohtorintutkintotasolla STEM-aloille katsotaan kuuluvan luonnontieteet, matematiikka ja tilastotiede.] 


[bookmark: _Toc18922782]Suomessa ero miesten ja naisten välillä läpäisyasteessa oli vertailun suurin 

Läpäisyaste kuvaa osuutta opiskelijoista, jotka aloittavat tutkinto-ohjelman ja valmistuvat tietyn ajan kuluessa. Kaikista maista, joista tietoja oli saatavilla, alemman korkeakoulututkinnon tavoiteajassa läpäisseiden osuus oli naisilla suurempi kuin miehillä. Vuonna 2017 OECD-maissa keskimäärin 44 prosenttia naisopiskelijoista ja 33 prosenttia miesopiskelijoista oli valmistunut tutkinnon tavoiteajassa. Suomessa ero miesten ja naisten välillä oli vertailun suurin: 27 prosenttiyksikköä. Suomessa 55 prosenttia aloittaneista naisopiskelijoista ja 28 prosenttia aloittaneista miesopiskelijoista valmistui tavoiteajassa. Pienin ero vertailun maista oli Sveitsissä, Islannissa ja Isossa-Britanniassa, alle 7 prosenttiyksikköä. Kun lisätään kolme lisävuotta tarkasteltavaan ajanjaksoon, OECD-maissa miesten osuus nousee valmistuneissa keskimäärin 61 prosenttiin ja naisten osuus 72 prosenttiin. Ero ei pienene huomattavasti vertailun maissa Suomea lukuun ottamatta, jossa miesten osuus nousee voimakkaasti: 64 prosenttiin ja naisten nousee vähemmän, 79 prosenttiin.   

Alemman korkeakoulututkinnon läpäisy tavoiteajassa / tavoiteaika +3 vuotta sukupuolen mukaan (%), 2017. Lähde: Taulukko B5.1.  https://doi.org/10.1787/888933978284

[bookmark: _Toc18922783]Muista OECD-maista poiketen Suomessa maahanmuuttajataustaisten läpäisyaste oli muita parempi 

Lähes kaikissa OECD-maissa alemman korkeakoulututkinnon tavoiteajassa läpäisseiden osuus oli korkeampi niillä opiskelijoilla, joilla ei ollut maahanmuuttotaustaa. Vertailutietoja tähän indikaattoriin oli kuitenkin saatu vain seitsemästä maasta. Suomi on vertailussa poikkeuksellinen, koska Suomessa opiskelijat, joilla ei ole maahanmuuttotaustaa, läpäisivät tutkinnon tavoiteajassa hieman harvemmin kuin ne, joilla on. Tämä ei välttämättä ole tulosta korkea-asteen yhdenvertaisuudesta, sillä vuonna 2017 uusista opiskelijoista 4 prosenttia oli henkilöitä, jotka olivat syntyneet Suomen ulkopuolella ja 0,1 prosenttia henkilöitä, jotka olivat syntyneet Suomessa, mutta vanhemmat Suomen ulkopuolella. 

Vuoden 2018 Education at a Glance -raportissa raportoitiin, että kun Suomessa väestöstä maahanmuuttajataustaisia 18–24-vuotiaista oli kuusi prosenttia, heitä oli vain kolme prosenttia korkea-asteen uusista opiskelijoista. Luvut olivat huomattavasti alhaisemmat kuin naapurimaissa: vastaavat luvut ovat Ruotsissa 22/18, Norjassa 15/10 ja Virossa 9/5 prosenttia. Toistaiseksi maahanmuuttajataustaisia henkilöitä on ollut korkeakouluikäisessä väestössä ja korkeakouluopiskelijoissa molemmissa melko vähän. Maahanmuuttajataustaisten korkeakouluikäisten määrä tulee kasvamaan lähivuosina selvästi, ja jos maahanmuuttajataustaisten korkeakouluopiskelijoiden määrä ei nouse vastaavasti, niin kyseessä on koulutuksellisen tasa-arvon kannalta huolestuttava ilmiö.

[bookmark: _Toc18922784]Muita läpäisyyn vaikuttavia taustatekijöitä   
[bookmark: _Hlk18922331][bookmark: _Hlk18910723]Vanhempien koulutustausta vaikuttaa läpäisyasteeseen. Lähes kaikissa vertailluissa maissa opiskelijoilla, joilla oli vähintään yksi vanhempi, joka oli suorittanut korkea-asteen tutkinnon, läpäisyaste aikatarkastelussa tavoiteaika plus kolme vuotta oli korkein. Keskimääräisesti matalin se oli niillä opiskelijoilla, joiden vanhemmat eivät olleet suorittaneet toisen asteen tutkintoa.  

Myös opiskelijan suorittama toisen asteen koulutus vaikutti korkea-asteen tutkinnon läpäisyyn. Keskimäärin alempien korkeakoulututkintojen läpäisy pidemmällä aikavälillä oli korkeampaa niillä opiskelijoilla, joilla oli taustalla yleissivistävä toisen asteen koulutus. 

[bookmark: _Toc18922785]Suomessa kansainvälisiä opiskelijoita on yli OECD-keskiarvon, mutta hieman vähemmän kuin EU23-maissa keskimäärin
Vuonna 2017 yhteensä 5,3 miljoonaa henkilöä opiskeli korkea-asteen tutkintoa ulkomailla ja heistä suurin osa eli 3,7 miljoonaa OECD-maissa. Maailmanlaajuisesti korkea-asteen opintoja ulkomailla suorittavien määrä on kasvanut 20 vuodessa ja OECD:n arvion mukaan tulee yhä kasvamaan. Taustalla on monia tekijöitä: tietotaloudet tarvitsevat osaavaa työvoimaa, kaikki kansalliset järjestelmät eivät pysty vastaamaan koulutustarpeeseen ja ulkomailla opiskelu tarjoaa mahdollisuuden hyvään koulutukseen ja työllistymiseen. Myös Suomi haluaa olla tässä kehityksessä mukana. Korkeakoulutuksen ja tutkimuksen visiossa vuodelle 2030 korostetaan korkeakoulutuksen kansainvälistymistä ja kansainvälistä vetovoimaa. 
Suomen korkeakouluissa kansainvälisten opiskelijoiden eli edeltävän toisen asteen tutkinnon ulkomailla suorittaneiden osuus on kasvanut hieman OECD-keskiarvoa nopeammin. Vuonna 2017 Suomen korkeakouluissa 8 % opiskelijoista oli kansainvälisiä, kun vastaava osuus seitsemän vuotta aikaisemmin oli 6 %.   



Kansainvälisten tai ulkomaalaisten opiskelijoiden osuus (%) kaikista opiskelijoista korkea-asteen koulutuksessa 2010 ja 2017. Lähde: Kuvio B6.1. https://doi.org/10.1787/888933978474

Kansainvälisten opiskelijoiden osuus on Suomessa edelleen yli OECD-keskiarvon (6 %). Sen sijaan EU23-maissa osuus on 9 % eli hieman suurempi kuin Suomessa. Naapurimaista kansainvälisten opiskelijoiden osuus on Suomea suurempi Tanskassa (11 %). Virossa kansainvälisiä opiskelijoita on 8 %, Ruotsissa 7 % ja Norjassa 3 % opiskelijoista.
[bookmark: _Toc18922786]Suomessa opiskellaan runsaasti tietojenkäsittelyn ja tietoliikenteen alaa

Kansainvälisten opiskelijoiden profiili on Suomessa erilainen kuin OECD-maissa keskimäärin. Suomessa opiskelee OECD-keskiarvoa enemmän tietojenkäsittelyn ja tietoliikennealan (ICT) opiskelijoita (Suomi 17 %, OECD 7%). Suomeen tulee Aasian maista enemmän opiskelijoita kuin EU23-maihin keskimäärin (Suomi 39 %, EU23 32 %) ja vastaavasti muista Euroopan maista vähemmän (Suomi 30 %, EU23 42 %). Globaali yleiskuva on, että moni ulkomailla opiskeleva valitsee opiskelumaansa läheltä: Aasian maissa opiskelee paljon aasialaisia ja Euroopan maissa eurooppalaisia. 


Kansainvälisten tai ulkomaalaisten opiskelijoiden jakautuminen lähtöalueen mukaan, 2017. Lähde: Kuvio B6.5. https://doi.org/10.1787/888933978550 

[bookmark: _Toc18922787][bookmark: _Hlk18390414]Viidennes Suomen korkeakoulusta valmistuneista on opiskellut ulkomailla

OECD:n tilastoinnissa julkaistiin nyt ensimmäistä kertaa kansainvälistä vertailutietoa myös siitä, kuinka moni korkea-asteelta valmistunut on tehnyt osan opinnoistaan ulkomailla eli ollut opintoihin sisältyvällä ulkomaanjaksolla. Yhteinen EU:ssa sovittu tavoite on, että vuoteen 2020 mennessä viidennes (20 %) alueen korkeakouluopiskelijoista on suorittanut osan opinnoistaan ulkomailla.
OECD:n tietojen mukaan Suomessa vuonna 2017 valmistuneista korkea-asteen opiskelijoista 22 prosentilla on ollut ulkomaanjakso osana opintojaan. Suomalaisopiskelijat osallistuvat ulkomaanjaksoille osana opintojaan aktiivisemmin kuin opiskelijat OECD-maissa keskimäärin (12 %). Suomalaisopiskelijat osallistuvat ulkomaanjaksolle myös aktiivisemmin kuin opiskelijat muissa Pohjoismaissa. Ruotsissa 14 % korkea-asteelta valmistuneista oli ollut ulkomaanjaksolla osana opintojaan, Tanskassa 12 % ja Norjassa 10 %. 

[bookmark: _Toc18922788][bookmark: _Hlk18390548]Kilpailu korkeakoulupaikoista on Suomessa kovaa

Korkeakoulutuksen laajeneminen on jatkunut OECD-maissa pitkään. Korkeakoulutukseen osallistumista on kasvattanut se, että yhä suurempi osuus nuorista suorittaa toisen asteen tutkinnon ja on kelpoinen hakeutumaan korkeakouluun. Myös korkeakoulututkintoon yhteydessä olevat mahdollisuudet menestyä työmarkkinoilla lisäävät koulutuksen kysyntää. Korkeakoulutuksen laajuuteen vaikuttaa kuitenkin kysynnän ohella myös tarjonta ja se, miten helppoa korkeakoulutukseen hakeutuminen on.
Noin puolessa maista haku tapahtuu suoraan korkeakouluihin, toisessa puolessa maita on käytössä keskitetty järjestelmä joko ainoana hakuväylänä tai suorahaun rinnalla. Läheskään kaikista maista ei ole saatavilla korkeakouluvalintoja koskevia tietoja, joten vertailu ei ole kattava. 
Enemmistössä maita, joista tietoa on saatavilla, kaikki halukkaat ja hakukelpoiset pääsevät korkeakoulutukseen. Avoin pääsy ei välttämättä koske koko korkeakoulusektoria, mutta ainakin osassa korkeakouluja tai koulutusaloja opiskelijat otetaan sisään ilman erillistä karsintaa. Alle puolet järjestelmistä on Suomen tavoin selektiivisiä, eli aloituspaikkoja on kaikilla aloilla ja kaikissa korkeakouluissa rajallinen määrä ja vain osa hakijoista pääsee sisään.  
Hakijoita karsittaessa valinta perustuu yleensä joko toisen asteen loppukokeeseen tai korkeakoulujen pääsykokeisiin. Valinnoissa hyödynnetään monesti myös muita kriteerejä, kuten päättötodistuksen keskiarvoa, hakijan haastattelua tai työkokemusta. Selektiivisyys on yhteydessä korkeakoulutuksen ohjaus- ja rahoitusjärjestelmään ja siihen, miten aloituspaikkojen määrään vaikuttaa esimerkiksi työelämän osaamistarpeita koskeva harkinta.
Maiden kesken on suuria eroja siinä, kuinka suuri osuus hakijoista yksittäisenä vuonna pääsee sisään. Suomessa kaksi kolmasosaa hakijoista jää vuosittain ilman paikkaa korkeakoulussa. Hylkäysprosentti on vertailumaiden korkein. Kilpailu on kuitenkin lähes yhtä kovaa Ruotsissa. Eroja on myös siinä, mille koulutusaloille on vaikein päästä. 
[bookmark: _Hlk18418748]Tässä kohtaa on kuitenkin syytä huomata, että vertailu koskee ainoastaan valikoitumista korkeakoulutukseen pääsyssä. Joissain maissa karsinta ajoittuu myöhempään vaiheeseen, kun välikokeissa reputtavat tai opinnoissaan liian hitaasti etenevät joutuvat keskeyttämään koulutuksen.  
Tiukka kilpailu aloituspaikoista vaikuttaa osaltaan paitsi korkeakoulutettujen määrään, myös opiskelijoiden ikään. Useimmissa maissa, joista tietoa on saatavilla, yli 40 % uusista alemman korkeakoulututkinnon opiskelijoista tulee suoraan toiselta asteelta. Suomessa hieman alle viidennes uusista korkeakouluopiskelijoista on samana vuonna lukiosta tai ammatillisesta koulutuksesta valmistuneita. Siirtymän sujuvoittaminen onkin ollut ja on myös hetkellä yksi koulutuspolitiikan tavoitteista.



Applicants to first-degree tertiary education by applicant status, 2016. Lähde: Kuvio D6.b. https://doi.org/10.1787/888933980469

[bookmark: _Hlk18390621][bookmark: _Toc18922789]Suomessa korkea-asteen suorittaneiden osuus on noussut vain vähän viimeisen 10 vuoden aikana, korkeakoulutettujen osuus 41 %


Korkeakoulutuksen ja tutkimuksen visiossa on asetettu tavoite, jonka mukaan vuoteen 2030 mennessä puolet ikäluokasta 25–34-vuotiaat olisi suorittanut korkeakoulututkinnon. Suomessa korkea-asteen suorittaneiden osuus on noussut vain vähän viimeisen 10 vuoden aikana. Korkeakoulutettujen osuus on noussut 3 %-yksikköä vuodesta 2008 (38 %) vuoteen 2018 (41 %). Samalla ajanjaksolla OECD-keskiarvo on noussut peräti 9 %-yksikköä 35 prosentista 44 prosenttiin. Suomi jää siis alle OECD-keskiarvon. Pohjoismaisista verrokeista Ruotsissa korkeakoulutettujen osuus oli vuonna 2018 48 % ja Tanskassa 45 %.


25-34 –vuotiaiden koulutustaso, 2018. Lähde: Kuvio A1.2. 
https://doi.org/10.1787/888933976422
Suomessa korkea-asteen koulutus aloitetaan OECD-keskiarvoa myöhemmin ja korkeakoulutuksen aloittaa hieman OECD-keskiarvoa pienempi osa nuorisoikäluokista. Näiden tekijöiden takia korkeakoulutettujen osuus on Suomessa OECD-keskiarvoa pienempi. 
Keskimääräinen ikä aloittaneilla (alempi kk-tutkinto, ml. amk-tutkinto) on Suomessa 24 vuotta, kun OECD keskiarvo on 22 vuotta. Myös muissa Pohjoismaissa opinnot aloitetaan myöhään. Ruotsissa ja Tanskassa keskimääräinen aloitusikä on myös 24 vuotta, Norjassa se on 23 vuotta.
Korkeakoulutuksen aloittaa Suomessa nuorisoikäluokista 59 %. OECD-maissa keskimäärin korkea-asteen koulutuksen aloittaa 65 % nuorisoikäluokista. Esimerkiksi Ruotsissa korkea-asteen koulutuksen aloittaa 63 prosenttia nuorisoikäluokista.
Korkeakoulutuksen läpäisy on EAG:n mukaan Suomessa OECD-keskiarvoa parempaa. Läpäisy on EAG:ssa laskettu vertailukelpoisuuden takia alemman korkeakoulututkinnon suorittaneista (Suomessa kandidaatin tutkinto ja amk-tutkinto). Suomessa 43 % opiskelijoista suoritti alemman korkeakoulututkinnon sen tavoiteajassa (OECD keskiarvo oli 39 %) ja 73 % suoritti tutkinnon tavoiteajassa lisättynä kolmella vuodella (OECD keskiarvo oli 67 %).

[bookmark: _Toc18922790]Koulutuksen hyötyjä

Suomessa työllisyys on muiden maiden tapaan laskenut viimeisen vuosikymmenen aikana. Suomessa työllisyyden lasku on kuitenkin kohdistunut pääosin matalasti koulutettuihin. Korkeakoulutettujen 25–34 –vuotiaiden työllisyys laski vuosien 2008 ja 2018 välillä 2 prosenttiyksikköä (vuoden 2008 87 %:sta vuoden 2018 85 %:in). Samaan aikaan ilman toisen asteen koulutusta olevien työllisyys laski 20 prosenttiyksikköä 69 %:sta 49 %:in). Suomen työllisyysaste toisen asteen koulutuksen suorittaneille nuorille aikuisille on alle OECD-keskiarvon, mutta työllisyysaste saman ikäluokan korkeakoulutetuille on yli OECD-keskiarvon.
Koulutuksen hyödyt eivät rajoitu taloudellisiin hyötyihin vaan hyödyt ovat myös sosiaalisia ja terveydellisiä. Suomessa on yksi OECD-maiden korkeimmista osallistumisasteista kulttuuri- ja urheilutapahtumiin. Osallistumisaste on suurempi korkeammin koulutetuilla. Esimerkiksi Suomessa 76 % (OECD keskiarvo 56 %) aikuisista (25–64 –vuotiaat) ilman toisen asteen koulutusta ilmoitti osallistuneensa kulttuuri- tai urheilutapahtumaan edellisen vuoden aikana. Vastaava luku korkeakoulutetuilla oli 98 % (OECD keskiarvo 92 %). 

[bookmark: _Toc18922791][bookmark: _Hlk18390684]Tohtorikoulutuksen työllisyysetu suuri Suomessa

Vuonna 2017 tohtorikoulutettuja oli Suomessa 25–64 -vuotiaissa 1,2 %, eli hieman yli OECD-keskiarvon (1,1 %). Esim. Sveitsissä tohtorikoulutuksen suorittaneita on 3,2 %. Tohtorikoulutuksen tuoma työllisyysetu vaihtelee OECD-maiden välillä. Suomessa se on 10 % suhteessa maisterikoulutukseen, kun OECD maiden keskiarvo on 5 %. Ruotsissa tohtorikoulutuksen työllisyysetu suhteessa maisterintutkintoon on vain 1 %.
Ulkomaalaisten tohtorintutkinnon suorittaneiden osuus on Suomessa 28 %, eli hieman yli OECD keskiarvon (25 %). Sveitsissä ulkomaalaisten osuus tohtorintutkinnon suorittaneista on 57 %. Ruotsissa ulkomaalaisten osuus tohtorintutkinnon suorittaneista on 38 %.
Tohtorin tutkinnon suorittaminen aloitetaan Suomessa myöhemmin kuin OECD-maissa keskimäärin. Aloittajien mediaani-ikä on 31 vuotta, kun OECD keskiarvo on 29 vuotta. Nopeimmin tohtoriopinnot aloitetaan Alankomaissa, jossa tohtoriopintojen mediaani aloittamisikä on 26 vuotta. Alankomaissa 80 % aloittajista on aloittanut opinnot viimeistään 29-vuotiaana.



[bookmark: _Toc18922792]Suomelle muut keskeiset seurantaindikaattorit

[bookmark: _Toc18922793][bookmark: _Hlk17801269][bookmark: _Toc461465304]Suomalaislasten osallistuminen varhaiskasvatukseen on yhä OECD-keskiarvon alapuolella

Varhaiskasvatuksen moninaiset hyödyt niin lapsen oppimiselle, kehitykselle ja hyvinvoinnille kuin naisten työmarkkinaosallistumisellekin tunnustetaan yhä laajemmin. Tämä näkyy myös siinä, miten eri maissa on panostettu varhaiskasvatuspalveluiden laajentamiseen. 
Varhaiskasvatukseen osallistuminen on yleistynyt myös Suomessa. Kun vuonna 2005 68 % 3–5-vuotiaista lapsista oli päiväkodissa tai perhepäivähoidossa, varhaiskasvatukseen osallistuvien osuus oli vuonna 2017 jo 79 %. Silti joka viides 3–5-vuotias on edelleen tilastoidun varhaiskasvatuksen ulkopuolella. Suomi poikkeaakin merkittävästi muista Pohjoismaista, joissa osallistumisaste on maasta riippuen 94–98 prosenttia. Suomi jää osallistumisessa myös alle OECD-keskiarvon, joka on 87 %. 
Vaikka osallistumisen osalta Suomi poikkeaa muista Pohjoismaista, monella muulla mittarilla Pohjoismaista piirtyy kansainvälisessä vertailussa varsin yhtenäinen kuva. Kansainvälisesti verraten varsin pieni osuus lapsista osallistuu Pohjoismaissa yksityiseen varhaiskasvatukseen. Suomessa yksityisen varhaiskasvatuksen osuus on 14 %, mikä on selkeästi alle OECD-keskiarvon (33 %).  
Kaikissa Pohjoismaissa varhaiskasvatukseen investointi on kansainvälisesti korkealla tasolla, tarkasteltiinpa asiaa lapsikohtaisten kustannusten tai BKT-osuuden näkökulmasta. Varhaiskasvatuksen rahoituksen BKT-osuus on OECD-maissa keskimäärin 0,8 %, kun se Pohjoismaissa vaihtelee Suomen 1,2 prosentista Norjan 2 prosenttiin. Suurimmassa osassa OECD-maita kouluun siirrytään aiemmin kuin Suomessa, joten kustannuksia nostaa osaltaan varhaiskasvatuksen kesto. 
[bookmark: _Toc18922794]Koulutuksen ulkopuolella ja työtä vailla olevien nuorten osuus laskenut selvästi 

NEET-nuorten (neither employed nor in education or training)[footnoteRef:2] osuus 20–24-vuotiaiden ikäluokasta laski vuonna 2018 verrattuna edellisvuoteen: viime vuonna heitä oli 14,2 %, kun vuonna 2017 vastaava luku oli vielä 17 %. Laskua oli vuodessa siis 2,8 prosenttiyksikköä ja vuoteen 2015 verrattuna 4,1 prosenttiyksikköä.  [2:  NEET-tilastoja vertailtaessa on syytä huomioida, että OECD:n määritelmää poikkeaa Tilastokeskuksen ja Eurostatin käyttämistä määritelmistä. OECD:n luvut ovat ensimmäisen vuosineljänneksen tietoja, Eurostatin ja TK:n luvut ovat vuosikeskiarvoja. OECD:n luvuissa ei huomioida sellaista koulutusta, joka ei johda koulutusjärjestelmän mukaiseen tutkintoon. 





] 

Laskun myötä Suomi pääsi NEET-luvuissa vuonna 2018 OECD- ja EU-keskiarvojen alle, toisin kuin vuotta aiemmin. Vuonna 2017 vain muutamassa Euroopan maassa NEET-nuorten osuus 20–24-vuotiaista oli suurempi kuin Suomessa. Vaikka laskua on tapahtunut sekä OECD:n että EU:n tasolla, on Suomessa vuoden aikana tapahtunut muutos kuitenkin huomattava muihin Pohjoismaihin verrattuna. Myös Virossa oli aika paljon laskua. Norjassa ja Islannissa NEETien osuus jopa vähän nousi. 
Kymmenen vuoden takaiseen lukemaan on kuitenkin vielä vähän matkaa, sillä vuonna 2008 koulutuksen ja työn ulkopuolella olevia ikäluokasta oli Suomessa 12 %. 
	Osuus (%) 20–24-vuotiaista, jotka eivät ole työssä tai koulutuksessa, 2017 ja 2018

	
	2017
	2018

	Suomi
	17
	14,2

	Tanska
	14,2
	11,9

	Viro
	13,2
	12,2

	Islanti 
	5,6
	6,5

	Norja 
	10,1
	10,3

	Ruotsi
	10,5
	10

	OECD keskiarvo
	15,6
	15,3

	EU23 keskiarvo
	15,6
	14,6



Lähde: Taulukko A2.2. https://doi.org/10.1787/888933976536

[bookmark: _Toc18922795]Matala koulutustaso lisää NEET-statuksen todennäköisyyttä 

Vaikka NEET-status on varsin yleinen jossain vaiheessa elämää, on siinä tapahtuvaa muutosta tärkeää seurata, sillä pitkittynyt työelämän ja koulutuksen ulkopuolelle jäämisellä voi olla merkittäviä seurauksia sekä yksilölle itselleen että yhteiskunnallisesti.    

Matala koulutustaso on yhteydessä suurempaan NEET-nuorten osuuteen. Verrattuna Pohjoismaihin ja Viroon, Suomessa NEETien osuus on suuri niiden 25–29-vuotiaiden joukossa, joilla ei ole toisen asteen tutkintoa. 

	Osuus (%) 25-29-vuotiaista, jotka eivät ole työssä tai koulutuksessa,   koulutustason mukaan, 2018

	 
	Korkea-asteen
 tutkinto
	Toisen asteen
 tutkinto
	Ei toisen 
asteen tutkintoa

	Suomi
	9
	16,7
	40,6

	Tanska
	9,5
	11,8
	36,6

	Viro
	11,6
	17,2
	22,1

	Islanti 
	4
	7
	15

	Norja 
	4,6
	13,3
	30,5

	Ruotsi
	4,6
	7,8
	24,6

	OECD keskiarvo
	10,8
	16,8
	40,1

	EU23 keskiarvo
	10,8
	16,5
	43,2



Lähde: Kuvio A2.4. https://doi.org/10.1787/888933976631


[bookmark: _Toc18922796]Vuonna 2016 koulutusmenojen osuus BKT:stä Suomessa oli OECD-keskiarvoa korkeampi 

Uusimmat koulutukseen liittyvät talousluvut julkaisussa koskevat vuotta 2016. Taloustiedot saadaan viiveellä, sillä tietojen keruu kaikista 37 OECD-maasta sekä 9 partnerimaasta on hidasta johtuen muun muassa maiden vaihtelevista tilastointijärjestelmistä. Kustannustiedot on ilmaistu USA:n dollareina ja eri maiden valuutat on muutettu ostovoimaltaan yhtä suuriksi ostovoimapariteetin avulla (PPP, purchasing power parities).
Koulutukseen halutaan EAG:n mukaan panostaa muun muassa siksi, että sen katsotaan edistävän taloudellista kasvua, parantavan tuottavuutta, edistävän niin yksilöiden kuin koko yhteiskunnan kehittymistä ja vähentävän sosiaalista eriarvoistumista. OECD-maissa koulutuksen merkitystä arvostetaan eri tavoin ja siihen panostetut resurssit vaihtelevat. 
Yksi mittari arvioimaan, kuinka maat satsaavat koulutukseen, on tarkastella koulutusmenojen suhteellista osuutta maan bruttokansantuotteesta. Tällaisessa tarkastelussa on kuitenkin pidettävä mielessä mittarin puutteellisuus, sillä yleiset taloudelliset suhdanteet vaikuttavat tulkintoihin; laskusuhdanteessa ja bruttokansantuotteen laskiessa koulutusmenojen suhteellinen osuus kasvaa, vaikka koulutukseen suunnattu absoluuttinen rahoitus pysyisikin ennallaan. 
Vuonna 2016 koulutusmenojen osuus BKT:stä Suomessa oli 5.5 %. Osuus oli sekä OECD- että EU23-maiden keskiarvoa korkeampi.

	Koulutusmenojen osuus (%) BKT:stä, 2016 

	Suomi
	5,5

	Viro
	4,4 

	Ruotsi
	5,4 

	Islanti
	5,6 

	Norja
	6,5 

	OECD keskiarvo
	5,0 

	EU23 keskiarvo
	4,5 



Lähde: Taulukko C2.1. https://doi.org/10.1787/888933978930

[bookmark: _Toc18922797]Oppilaskohtaiset kustannukset kasvoivat Suomessa, laskivat OECD-maissa keskimäärin

Yksi mittari koulutuksen kustannusten maiden väliseen vertailuun on tarkastella vuosittaisia kustannuksia oppilasta kohden. Kustannusten suuruudesta ei voi suoraa vetää johtopäätöksiä koulutuksen tuloksellisuudesta, vaan tärkeintä on resurssien kohdentaminen oikeisiin kohteisiin tehokkaasti ja vaikuttavasti.
Oppilaskohtaisiin kustannuksiin vaikuttavat monet tekijät, muun muassa opettajien palkat ja opetusvelvollisuus, eläkejärjestelmä, oppilasmäärä, oppituntien määrä, opetusmateriaalin ja tilojen kustannukset sekä koulutuslinja (yleissivistävä/ammatillinen). 
Oppilaskohtaiset kustannukset perusopetuksessa, sekä ala- että yläluokilla, kasvoivat Suomessa vuodesta 2015 vuoteen 2016. Keskimääräiset oppilaskohtaiset kustannukset alaluokilla laskivat niin OECD kuin EU23 -maissa ja yläluokkien OECD-maissa. 
Vuonna 2016 oppilaskohtaiset kustannukset kasvoivat Suomen tavoin myös Virossa sekä Pohjoismaista Ruotsissa ja Islannissa. Sen sijaan Norjassa, jossa koulutuksen kustannukset ovat pitkään olleet OECD-maiden korkeimpien joukossa, perusopetuksen oppilaskohtaiset kustannukset laskivat. 


Lähde: Perusopetuksen kustannukset oppilasta kohden vuonna 2016, USA dollaria, PPP. Taulukko C1.1. https://doi.org/10.1787/888933978797

[bookmark: _Toc18922798]Suomi erottuu muista OECD-maista panostamalla yläluokkalaisiin sekä hyvinvointipalveluihin

Suomi erottuu muista OECD-maista selvästi kahdella tavalla; meillä satsataan yläluokkien oppilaisiin sekä oppilaiden hyvinvointipalveluihin selvästi muita OECD-maita enemmän.
Suomen oppilaskohtaiset kustannukset olivat kolmanneksi korkeimmat ylemmällä perusasteella, joka vastaa Suomen luokkia 7–9, niiden 33 OECD-maan joukossa, josta tieto oli saatavilla.
Tätä selittää muun muassa se, että Suomeen yläkouluissa on useimpia muita maita enemmän opettajia oppilaita kohden. Suomessa yläkouluissa yhtä opettajaa kohden on keskimäärin 9 oppilasta. Tämä on 30 OECD-maan joukossa kolmanneksi pienin suhdeluku, sillä ainoastaan Liettuassa ja Latviassa suhdeluku on pienempi; Liettuassa 7 oppilasta ja Latviassa 8 yhtä opettajaa kohden. OECD-maiden keskiarvo on 13.
Suomessa panostetaan oppilaiden hyvinvointipalveluihin suhteellisesti enemmän kuin muissa OECD-maissa keskimäärin. 
Suomi eroaa Ruotsin tavoin useimmista muista OECD-maista siinä, että koulujen muiden kuin opetukseen liittyvien kustannusten suhteellinen osuus on keskimääräistä suurempi. Suomessa ja Ruotsissa näiden kustannusten osuus koulutuksen kokonaiskustannuksista perus- ja toisen asteen koulutuksessa vuonna 2016 oli 10 % kun OECD-maiden keskiarvo oli 7 %.
Melko pienellä suhteellisella kustannusosuudella Suomessa tarjotaan oppilaille opetuksen lisäksi monipuolisia palveluita. Tällaisia ovat muun muassa terveydenhoitopalvelut, kouluruokailu sekä esi- ja peruskouluissa myös koulukuljetukset tietyin ehdoin. Koulutuksen järjestäjät ovat velvollisia järjestämään nämä palvelut kaikille oppilaille veloituksetta. 
Erityisen poikkeuksellista OECD-maiden joukossa on kouluruokailu. Koko maan laajuinen, kaikille esi-, perus- ja toisen asteen oppilaille tarkoitettu, oppilaille maksuton kouluateria tarjotaan ainoastaan Suomessa ja Ruotsissa. Suomessa kouluruokailulla on pitkät perinteet, sillä velvoite kouluruokailun järjestämiseen kaikille oppivelvollisille tuli lainsäädäntöön jo vuonna 1948. Vaikka Suomessa tarjotaan päivittäin noin 850 000 koululounasta, niin sen aiheuttamat kustannukset ovat maltilliset, ainoastaan noin 6,5 % kokonaiskustannuksista.

[bookmark: _Toc18922799]Opettajien palkkakustannukset – muutakin kuin opettajan palkka

Vuoden 2019 Education at a Glancessa on uusi indikaattori opettajien palkkakustannuksista. Siinä tarkastellaan opettajien palkkoja suhteessa opetuksen järjestämiseen liittyviin tekijöihin. Näitä ovat luokkakoko, oppilaiden opetustuntimäärät sekä opettajien opetusvelvollisuus. Kustannuksia verrataan myös bruttokansantuotteeseen (BKT). 
Indikaattorin täsmällisyyttä heikentää hieman se, että opettajien palkat ovat peruspalkkoja, joihin on luettu mukaan 15 vuoden kokemuslisät, mutta ei mahdollisia muita lisiä. Lisäksi luokkakoko on ns. teoreettinen luokkakoko, joka on laskettu käyttäen seuraavia suhdelukuja: opetustuntimäärien suhdetta opetusvelvollisuuteen sekä oppilasmäärän suhdetta opettajien lukumäärään.  
Toisin sanoen luvut ovat osin teoreettisia eivätkä välttämättä kerro koko totuutta siitä, kuinka paljon opettajat opettavat ja kuinka paljon he ansaitsevat. Myös opetuksen käsite on muuttunut joutavammaksi, mikä vaikeuttaa opetukseen käytetyn ajan arviointia. Tämä on kuitenkin uusi tarkastelukulma, josta saa myös käsityksen opetuksen kokonaiskustannuksista ja eri komponenttien välisistä suhteista ja erilaisten valintojen vaikutuksesta palkkakustannuksiin. 
Opettajien palkat ovat merkittävä osa koulutuksen kustannuksia ja näin myös oppilaskohtaisia kustannuksia.  Suomessa n. 57 % perusopetuksen kustannuksista ovat opetuksen kustannukset, joista taas suurin osa on palkkoja. Muita opetuksen kustannuksia ovat mm oppimateriaalit. Suomessa kustannukset oppilasta kohden ovat OECD-keskiarvoa korkeammat (ks edellinen luku).

[bookmark: _Toc18922800]Opettajien palkkakustannukset selittänevät suurelta osalta maiden välisiä eroja kustannuksissa

Yllätys ei ole, että eniten opettajien palkkakustannuksiin vaikuttavat luokkakoko ja itse palkat. Palkkakustannuksia nostavat pienet luokat tai ryhmät, isot opetustuntimäärät ja opettajien alhainen opetusvelvollisuus. 
[bookmark: _Hlk18474767]Palkkakustannuksissa on merkittävä ero perusopetuksen 1–6 ja 7–9 luokkien välillä. Oppilaskohtainen palkkakustannus on OECD:ssä keskimäärin 2 784 US dollaria meidän 1–6 luokkia vastaavalla tasolla (primary) ja 7–9 vastaavalla tasolla (lower secondary) 3 380 USD. Suomen vastaavat luvut ovat 3 087 ja 
5 112. Suomea korkeammat kustannukset ovat primary-tasolla 12 maassa (AU, AT, CA, DE, IS, IE, IT, JPN, NL, NO, CH, BE) 36sta, mutta lower secondary -tasolla vain neljässä (AT, DE, SI, CH). 





	Palkkakustannus oppilasta kohden 2017, USD, ostovoimakorjattu (PPP)

	
	Perusopetus, luokat 1-6 (primary)
	Perusopetus luokat 7-9 (lower secondary)

	Viro 1
	1 463
	1 930

	Suomi
	3 087
	5 112

	Islanti
	3 714
	4 010

	Norja
	4 518
	4 909

	OECD average
	2 784
	3 380


1. Opettajan peruspalkka 15 vuoden jälkeen
Lähde: Kuvio C7.1 https://doi.org/10.1787/888933979519 
Naapurimaitamme vertailtaessa, selvästi alhaisimmat palkkakustannukset ovat Virossa (1463/1930), ja hieman korkeammat Islannissa ja Norjassa. Tanskasta ja Ruotsista ei ole tietoja saatavilla. 
Samantasoiset kustannukset voivat piilottaa sisäänsä hyvinkin erilaisia poliittisia valintoja. Esimerkiksi Suomessa ja Japanissa on samantasoiset palkkakustannukset oppilasta kohden primary-tasolla. Näiden kustannusten ”koostumus” on kuitenkin melko erilainen. Japanilainen primary-opettaja ansaitsee lähes 9 000 US dollaria vuodessa enemmän kuin suomalainen kollegansa. Tosin japanilainen opettaja opettaa 62 tuntia enemmän vuodessa ja opettaa myös suurempia ryhmiä. Oppilaita on Japanissa 16 jokaista opettajaa kohden ja keskimääräinen luokkakoko on 27. Vastaavat luvut ovat Suomessa 14 oppilasta opettaja kohden, keskimäärinen luokkakoko 20. Oppilaiden vähimmäistuntien määrä on Japanissa 119 enemmän vuodessa kuin Suomessa. 
Uudessa indikaattorissa verrataan myös palkkakustannuksia bruttokansantuotteeseen per asukas. OECDssä keskimäärin opettajien palkkakustannukset muodostavat 6,7 % BKT:stä per asukas primary-tasolla ja 8,2 % lower secondary -tasolla. Suomessa primary-tasolla kustannukset OECD keskitasoa 6,7 %, mutta lower secondary -tasolla 11 %, mikä OECD-maiden joukossa niiden kahdeksan maan joukossa, joissa osuus yli 11 %.  Selvästi Suomea korkeammat osuudet löytyvät Portugalista (14,3 %) ja Sloveniasta (19,2 %).  Naapurimaista, joista tiedot saatavilla, Virossa on selkeästi pienempi osuus kuin Suomessa (4,4 ja 5,8 %). Islannissa ja Norjassa osuudet ovat lähellä OECD-keskiarvoja (6,6/7,1 % ja 8,6/ 9,3 %). 


[bookmark: _Toc18922801]Mitä tapahtuu, jos luokkakokoa pienennetään yhdellä oppilaalla?

OECD on myös tehnyt mielenkiintoisen teoreettisen laskuharjoituksen siitä, mikä vaikutus on luokkakoon pienentämisellä yhdellä oppilaalla alaluokilla. Analyysi antaa käsityksen eri tekijöiden vaikutuksesta toisiinsa. Eli mitä valintoja joudutaan tekemään, jos halutaan, että kustannukset pysyvät samoina. Eli vaihtoehtoisesti, kuinka paljon pitäisi laskea opettajien palkkoja, kasvattaa opetusvelvollisuutta tai vähentää opetustuntimääriä. 
OECD-maista suurimmat vaikutukset olisivat Itävallassa, missä palkkoja pitäisi laske 5 000 USD:llä vuodessa, vähentää opetustunteja 69 ja lisätä opettajien opetusvelvollisuutta 85 tunnilla. 
Suomessa pitäisi joko laskea opettajan palkkaa 3 200 US dollarilla vuodessa, vähentää opetustuntimääriä 49 tunnilla tai korottaa opettajan opetusvelvollisuutta 55 tunnilla vuodessa. Suomea suuremmat vaikutukset olisivat suuremmat vain 3 vertailussa mukana olevista 32 maasta. Naapurimaista Norjassa vaikutukset olisivat selvästi isommat kuin Suomessa, palkkoja pitäisi joko laskea 4 400 USD vuodessa, opetustunteja vähentää 72 tai kasvattaa opettajien opetusvelvollisuutta kasvattaa 78 tuntia vuodessa. Virossa vaikutukset olisivat pienemmät ja Islannissa samaa tasoa kuin Suomessa.  
	Vaihtoehtoiset vaikutukset teoreettisen luokkakoon pienentämisestä yhdellä oppilaalla vuosiluokilla 1-6. Palkat USD, julkiset oppilaitokset

	Viro 2
	-1 300
	-44
	42

	Suomi
	-3 200
	-49
	55

	Islanti
	-3 200
	-56
	52

	Norja
	-4 400
	-72
	78



2. Opettajan alkupalkka uran alussa
Lähde: Taulukko C7.a.  https://doi.org/10.1787/888933979576


[bookmark: _GoBack]
2017	Tanska 	EU23 keskiarvo	Viro	Suomi	Islanti	Ruotsi	OECD keskiarvo	Norja	10.75680503491	8.9473420621171389	8.1955894045277997	8.1779053084647995	6.8514498803362001	6.7425191272980003	5.7707856543674305	3.1527027693087999	2010 (tai lähin saatavilla oleva)	Tanska 	EU23 keskiarvo	Viro	Suomi	Islanti	Ruotsi	OECD keskiarvo	Norja	7.5726946948118004	7.7111897513377334	1.8543086293191999	5.9547362322117001	6.5402942870608003	5.8263456733004997	4.8071433226213065	1.3963484459927999	



Aasia	Suomi	Norja	Ruotsi	Viro	Islanti	Tanska 	OECD keskiarvo	EU23 keskiarvo	38.588215822575002	31.021775544389001	28.803005531012001	23.487362777636001	16.084484159220001	10.008332837331	55.908453359128998	31.653817389688001	Eurooppa	Suomi	Norja	Ruotsi	Viro	Islanti	Tanska 	OECD keskiarvo	EU23 keskiarvo	30.052135054617999	47.459519821329003	40.226806275436999	59.969364309420001	60.763606823720998	82.527825724658996	23.526353927689001	41.890156016947003	Afrikka	Suomi	Norja	Ruotsi	Viro	Islanti	Tanska 	OECD keskiarvo	EU23 keskiarvo	8.4822906322409999	11.267448352875	4.1117333982676003	8.3482256829205994	2.1933387489845999	2.0266650794596002	8.2693812043824	12.515235568495999	Latinalainen Amerikka ja Karibia 	Suomi	Norja	Ruotsi	Viro	Islanti	Tanska 	OECD keskiarvo	EU23 keskiarvo	2.1681562396556999	3.4952540480179	2.7376769749887	2.1444983405668001	3.0869212022746	2.0504731861199001	5.9917457946018002	5.7180368201384999	Pohjois-Amerikka	Suomi	Norja	Ruotsi	Viro	Islanti	Tanska 	OECD keskiarvo	EU23 keskiarvo	2.5446871896722998	3.4617532104969002	2.3898145893485001	1.9657901455194999	16.490658001625	2.7825724659245998	3.0917693961791999	2.9356997072504001	Oseania	Suomi	Norja	Ruotsi	Viro	Islanti	Tanska 	OECD keskiarvo	EU23 keskiarvo	0.30619000331016	0.56951423785595001	0.40352036734267999	0.12764871074802001	1.3809910641755001	0.59817867984049	0.62132067183782003	0.33735049984227	Tuntematon 	Suomi	Norja	Ruotsi	Viro	Islanti	Tanska 	OECD keskiarvo	EU23 keskiarvo	17.858325057927839	2.7247347850362451	21.327442863603519	3.9571100331890712	-6.9610983643997315E-13	5.952026665417165E-3	2.5909756461807802	4.9497039976378261	


Opiskelupaikan saaneet ja opiskelevat 	Ranka	Australia	Portugali	Slovakia	Viro 	Israel	Slovenia	Unkari	Tanska	Norja	Liettua	Suomi	Ruotsi 	88.697471493630303	88.664532742894281	79.819912437740399	76.320413645452518	68.656405990016637	66.458400660705948	61.307940064416741	58.947358646497847	51.453833209191977	44.818248259414553	36.573146292585164	31.246299479965472	30.906241594255441	Opiskelupaikan saaneet, eivät opiskele 	Ranka	Australia	Portugali	Slovakia	Viro 	Israel	Slovenia	Unkari	Tanska	Norja	Liettua	Suomi	Ruotsi 	3.3930097061323425	6.7419155575878644	9.1745395891309354	10.32699804083941	5.8236272878535766	14.016661280476859	13.219437053633945	7.1519439878912818	18.430853264917651	28.688694849405699	4.6770961277393495	2.2171019310472739	5.6428128691218262	Ilman opiskelupaikkaa jääneet hakijat	Ranka	Australia	Portugali	Slovakia	Viro 	Israel	Slovenia	Unkari	Tanska	Norja	Liettua	Suomi	Ruotsi 	7.9095188002373629	4.593551699517862	11.005547973128667	13.352588313708063	25.519966722129784	19.524938058817192	25.472622881949309	33.900697365610867	30.115313525890368	26.493056891179751	58.749757579675475	66.536598588987246	63.45094553662274	



Korkea-aste 	Norja 	Ruotsi 	Islanti 	Tanska 	OECD keskiarvo	Viro	EU23 keskiarvo	Suomi	48.211601000000002	47.509987000000002	47.014381	44.819961999999997	44.285266999999997	43.633704999999999	42.875231999999997	41.313868999999997	Toinen aste 	Norja 	Ruotsi 	Islanti 	Tanska 	OECD keskiarvo	Viro	EU23 keskiarvo	Suomi	33.946548	35.170101000000003	33.576301999999998	37.754223000000003	41.128525000000003	44.297569000000003	43.520235999999997	49.197079000000002	Ei toisen asteen tutkintoa	Norja 	Ruotsi 	Islanti 	Tanska 	OECD keskiarvo	Viro	EU23 keskiarvo	Suomi	17.841850000000001	17.319914000000001	19.409317000000001	17.425816000000001	15.043032999999999	12.068725000000001	13.604532000000001	9.4890509000000005	



Perusaste	luokat 1-6	Viro	Suomi	Ruotsi	Islanti	Norja	OECD keskiarvo	EU23 keskiarvo	6872	9447	11338	11757	12619	8470	8548	Perusaste	luokat 7-9	Viro	Suomi	Ruotsi	Islanti	Norja	OECD keskiarvo	EU23 keskiarvo	7047	15041	12020	13501	13532	9884	10302	



 Sosiaali- ja terveys	Tanska	Viro	Suomi	Islanti	Norja	Ruotsi 	OECD-maat	EU23 -maat	78.634640000000005	89.506169999999997	83.051670000000001	85.831059999999994	84.448880000000003	82.398750000000007	83.97852833333333	83.397807499999999	Liiketalous, hallinto ja oikeustiede	Tanska	Viro	Suomi	Islanti	Norja	Ruotsi 	OECD-maat	EU23 -maat	48.846359999999997	63.535620000000002	51.647080000000003	57.545270000000002	51.128900000000002	58.709499999999998	55.235455000000002	55.684640000000002	Luonnontieteet, teknologia, insinööritieteet ja matematiikka 	Tanska	Viro	Suomi	Islanti	Norja	Ruotsi 	OECD-maat	EU23 -maat	31.483979999999999	34.413519999999998	21.87659	36.686390000000003	30.747409999999999	35.113750000000003	31.720273333333335	30.721960000000003	



miehet 	Valmistunut aloittamastaan tutkinto-ohjelmasta tavoiteajassa 	Viro	Suomi 	Islanti 	Norja	Ruotsi 	Vertailumaiden keskiarvo 	23	28	33	38	32	33	miehet 	Valmistunut aloittamastaan tutkinto-ohjelmasta tavoiteajassa + 3 vuotta 	Viro	Suomi 	Islanti 	Norja	Ruotsi 	Vertailumaiden keskiarvo 	47	64	64	65	45	61	naiset	Valmistunut aloittamastaan tutkinto-ohjelmasta tavoiteajassa 	Viro	Suomi 	Islanti 	Norja	Ruotsi 	Vertailumaiden keskiarvo 	42	55	37	47	48	44	naiset	Valmistunut aloittamastaan tutkinto-ohjelmasta tavoiteajassa + 3 vuotta 	Viro	Suomi 	Islanti 	Norja	Ruotsi 	Vertailumaiden keskiarvo 	68	79	72	77	63	72	

